הליך מעצר ימים, הוא הליך שנועד לצרכי חקירה. כאשר המשטרה עוצרת אדם חשוד, ובכדי להאריך את מעצרו, עליה לעשות זאת באמצעות צו שופט. אך שופט לא יורה על מעצרו של אדם אלא לאחר שעיין בחומר החקירה שעליו מתבססת הבקשה להארכת המעצר וראה כי קיים חשד סביר בעניינו ועילת מעצר. אם שופט החליט להאריך מעצרו של אדם, יכולות להיות לכך כמה סיבות: התחזק החשד נגדו, המשטרה לא הספיקה לבצע את כל פעולות החקירה בעניינו, ומדובר בפעולות חקירה שמצריכות את מעצרו של החשוד במעצר, החשוד עלול לשבש את הליך החקירה, החשוד מהווה סכנה או עלול לברוח ולא להתייצב להמשך חקירה בעניינו, ישנן מגוון סיבות, ולרוב עורך דין מעצרים טוב יוכל לצמצם את מספר הימים שתבקש המשטרה או אף להוכיח לשופט כי אין טעם שהחקירה תתנהל כשהחשוד במעצר.